b'\n_START_ARTICLE_\nMladen Bojinovi\xc4\x87\n_START_SECTION_\nKarijera\n_START_PARAGRAPH_\nKarijeru je zapo\xc4\x8deo kao \xc4\x8dlan RK Borac Banja Luka, a 1998. godine prelazi u RK Partizan. Ve\xc4\x87 sljede\xc4\x87e sezone postaje \xc4\x8dlan \xc5\xa1panjolskog Ademar Le\xc3\xb3na koji je te sezone igrao u Ligi prvaka. Nakon godinu dana u Le\xc3\xb3nu odlazi u Bidasoa Ir\xc3\xban, s kojim je te sezone stigao do polufinala EHF kupa. Sljede\xc4\x87e sezone postaje \xc4\x8dlan Barcelone u kojoj je igrao zajedno sa zemljakom Ivanom Lap\xc4\x8devi\xc4\x87em. S Barcelonom je stigao do finala EHF kupa, ali je mom\xc4\x8dad izgubila od njema\xc4\x8dkog THW Kiela.\n_START_SECTION_\nMontpellier HB\n_START_PARAGRAPH_\nVe\xc4\x87 sljede\xc4\x87e sezone odlazi u francuski Montpellier HB u kojem igra i danas. U svojoj prvoj sezoni u klubu ve\xc4\x87 osvaja Ligu prvaka. Tijekom sezone 2003/04. posti\xc5\xbee 30 pogodaka u europskim natjecanjima, ali Montpellier nije uspio ponoviti pro\xc5\xa1logodi\xc5\xa1nji uspjeh, ve\xc4\x87 gubi u osmini finala od SC Pick Szegeda. Sljede\xc4\x87a je sezona bila uspje\xc5\xa1na za njega. Postigao je ukupno 64 pogotka u Ligi prvaka, a Montpellier je stigao do polufinala. Nakon dvije manje uspje\xc5\xa1ne sezone, sezona 2007/08. je bila najuspe\xc5\xa1nija za njega. Tijekom te je sezone postigao \xc4\x8dak 78 golova u 12 utakmica tijekom Lige prvaka (prose\xc4\x8dno 6,5 po utakmici).\n_START_SECTION_\nReprezentacija\n_START_PARAGRAPH_\nIako je ro\xc4\x91en na podru\xc4\x8dju dana\xc5\xa1nje Bosne i Hercegovine, Bojinovi\xc4\x87 igra za reprezentaciju Srbije. Jedan je od njezinih najboljih igra\xc4\x8da i \xc4\x8dlan je postave koja nastupa na rukometnom SP u Hrvatskoj. U utakmici drugog kruga protiv Njema\xc4\x8dke, Bojinovi\xc4\x87 je bio klju\xc4\x8dni \xc4\x8dovjek koji je Srbiji donio izjedna\xc4\x8denje u posljednjim sekundama (35:35) nakon jedne izvrsne utakmice, nezivjesne do samog kraja.'